CELEX: 52021DP0005
Language: lt
Date: 1611014400000
Title: Europos Parlamento sprendimas neprieštarauti 2020 m. gruodžio 4 d. Komisijos deleguotajam reglamentui, kuriuo dėl Europos Parlamento ir Tarybos reglamento (ES) 2018/848 II priede nustatytų tam tikrų išsamių ekologiškų produktų gamybos taisyklių pakeitimų taikymo pradžios datos iš dalies keičiamas Deleguotasis reglamentas (ES) 2020/427 (C(2020)08462 – 2020/2902(DEA))

2021 11 10   
            
            
               LT
            
            
               Europos Sąjungos oficialusis leidinys
            
            
               C 456/263
            
         
      P9_TA(2021)0005
      Neprieštaravimas deleguotajam aktui: tam tikrų išsamių ekologiškų produktų gamybos taisyklių pakeitimų taikymo pradžios data
      Europos Parlamento sprendimas neprieštarauti 2020 m. gruodžio 4 d. Komisijos deleguotajam reglamentui, kuriuo dėl Europos Parlamento ir Tarybos reglamento (ES) 2018/848 II priede nustatytų tam tikrų išsamių ekologiškų produktų gamybos taisyklių pakeitimų taikymo pradžios datos iš dalies keičiamas Deleguotasis reglamentas (ES) 2020/427 (C(2020)08462 – 2020/2902(DEA))
      (2021/C 456/28)
      
         Europos Parlamentas,
      
      
                  —
               
               
                  atsižvelgdamas į Komisijos deleguotąjį reglamentą (C(2020)08462),
               
            
                  —
               
               
                  atsižvelgdamas į Komisijos 2020 m. gruodžio 17 d. laišką, kuriame ji prašo Parlamento pareikšti, kad jis neprieštarauja deleguotajam reglamentui,
               
            
                  —
               
               
                  atsižvelgdamas į Žemės ūkio ir kaimo plėtros komiteto 2021 m. sausio 14 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2018 m. gegužės 30 d. Europos Parlamento ir Tarybos reglamentą (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (1), ypač į jo 12 straipsnio 2 dalies e punktą, 14 straipsnio 2 dalies c punktą ir 15 straipsnio 2 dalies a ir d punktus,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Žemės ūkio ir kaimo plėtros komiteto rekomendaciją dėl sprendimo,
               
            
                  A.
               
               
                  kadangi dėl dabartinės COVID-19 pandemijos ir dėl plataus masto judėjimo apribojimų visos valstybės narės ir jų ūkininkai susiduria su išskirtiniais sunkumais;
               
            
                  B.
               
               
                  kadangi iš pradžių nustatyta Reglamento (ES) 2018/848 taikymo pradžios data Reglamentu (ES) 2020/1693 neseniai buvo iš dalies pakeista iš 2021 m. sausio 1 d. į 2022 m. sausio 1 d.;
               
            
                  C.
               
               
                  kadangi deleguotuoju reglamentu siekiama suderinti Komisijos deleguotojo reglamento (ES) 2020/427 (2) taikymo pradžios datą su iš dalies pakeista Reglamento (ES) 2018/848 taikymo pradžios data;
               
            
                  D.
               
               
                  kadangi, siekiant išvengti painiavos ir užtikrinti teisinį tikrumą ekologinės gamybos sektoriaus atstovams, itin svarbu paspartinti deleguotojo reglamento įsigaliojimą;
               
            
               
                  1.
               
               
                  pareiškia, kad neprieštarauja deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 150, 2018 6 14, p. 1.
      
         (2)  2020 m. sausio 13 d. Komisijos deleguotasis reglamentas (ES) 2020/427, kuriuo dėl tam tikrų išsamių ekologiškų produktų gamybos taisyklių iš dalies keičiamas Europos Parlamento ir Tarybos reglamento (ES) 2018/848 II priedas (OL L 87, 2020 3 23, p. 1).